Държавен вестник, бр. 29, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  29
Раздел IV
Присвояване, повишаване и понижаване във 
военно звание
Чл. 11. (1) На офицерите и сержантите от 
НСО се присвояват/обявяват следните звания:
1. сержанти – младши сержант, сержант, 
старши сержант, старшина и офицерски кан­
дидат от НСО;
2. младши офицери – лейтенант, старши 
лейтенант и капитан от НСО;
3. старши офицери – майор, подполковник 
и полковник от НСО.
(2) Началникът на НСО присвоява/обявява 
званията по ал. 1 и повишава в по-горно звание.
Чл. 12. (1) Със заповедта за приемане на 
военна служба на военнослужещия се присвоява 
военно звание или се обявява военното звание 
по резерва и се назначава на длъжност, като:
1. на лицата, които не притежават военно 
звание по резерва, се присвоява военно звание 
„младши сержант“ или „лейтенант“;
2. лицата, които притежават военно звание 
по резерва, съответстващо на длъжността, се 
приемат на военна служба с притежаваното 
военно звание от резерва;
3. лицата, които притежават военно звание 
по резерва, по-ниско от изискуемото за длъж­
ността, се повишават в следващото по степен 
военно звание;
4. на лицата, които притежават по-високо 
военно звание по резерва от изискуемото за 
длъжността, се присвоява военното звание, 
изискуемо за тази длъжност.
(2) Когато на военна служба в НСО се 
приема лице с прекратено служебно право­
отношение по ЗОВСРБ или по ЗМВР, при 
определяне на военното му звание може да се 
вземе предвид срокът на престояване в прис­
военото му звание по прекратеното служебно 
правоотношение.
Чл. 13. Военнослужещите се повишават във 
военно звание последователно.
Чл. 14. Минималният срок за престояване 
във военно звание е:
1. „младши сержант“ – 3 години;
2. за всички останали сержантски зва­
ния – 5 го­дини;
3. „лейтенант“ – 2 години;
4. „старши лейтенант“ – 3 години;
5. „капитан“ – 3 години;
6. „майор“ – 5 години;
7. „подполковник“ – 5 години.
Чл. 15. Максималният срок за престояване 
във военно звание е до назначаване на длъж­
ност, изискваща по-високо военно звание, или 
до навършване на пределна възраст.
Чл. 16. Военнослужещите от НСО могат 
да бъдат повишени в следващо военно звание, 
когато е налице някое от следните основания:
1. изтичане на минималния срок за прес­
тояване в звание;
2. заемат или се назначават на длъжност, 
изискваща по-високо военно звание.
Чл. 17. Началникът на НСО чрез министъ­
ра на отбраната внася в Министерския съвет 
предложения за назначаване и освобождаване 
на заместник-началниците на службата и за 
удостояването им с висши военни звания.	
Чл. 18. Военнослужещите от НСО, с изклю­
чение на заместник-началниците на службата, 
се повишават във военно звание със заповед 
на началника на НСО.
Чл. 19. (1) Военнослужещите се понижават 
във военно звание при наложено дисципли­
нарно наказание „понижаване на военното 
звание с една степен за срок от шест месеца 
до една година“.
(2) Понижаването във военно звание се 
извършва със заповед на началника на НСО.
(3) Заповедта по ал. 2 подлежи на изпълнение 
от деня на връчването є на военнослужещия 
или от деня на нейното получаване, когато 
е изпратена с препоръчано писмо с обратна 
разписка.
Раздел V
Изменение на договора за военна служба
Чл. 20. (1) При изменение правата или за­
дълженията на страните по договора за военна 
служба, на условията или срока, уговорени 
в договора за военна служба между военно­
служещия и началника на НСО, се сключва 
допълнително споразумение.
(2) Допълнителното споразумение се из­
готвя в писмена форма в два екземпляра и се 
сключва по реда на чл. 4. След регистрирането 
му и връчването му на военнослужещия то се 
счита за неразделна част от сключения договор 
за военна служба.
(3) Допълнително споразумение задължи­
телно се сключва в следните случаи:
1. при разрешаване на военнослужещ на 
обучение за придобиване на образователно-
квалификационна степен „бакалавър“ или 
„магистър“ по гражданска специалност;
2. при удължаване срока на договора.
Чл. 21. (1) Не по-късно от 3 месеца преди 
изтичане срока на договора всяка една от стра­
ните по него може да отправи предложение до 
другата за неговото удължаване с не по-малко 
от две години, като:
1. началникът на НСО отправя известие до 
военнослужещия;
2. военнослужещият подава рапорт чрез на­
чалника на структурното звено, в което служи, 
до началника на НСО.
(2) В случаите на ал. 1, т. 2:
1. началникът на структурното звено дава 
становище по рапорта в 3-дневен срок и го 
изпраща, придружен с кадрова справка, по 
команден ред до началника на НСО;
2. след регистриране рапортът се докладва 
на началника на НСО.